1. ΒΑΣΙΛΙΚΟΝ ΔΙΑΤΑΓΜΑ της 3(15) 10΄ Απρ. 1833 (ΦΕΚ 13) Αφορών την υπηρεσίαν εις τας Γραμματείας της Επικρατείας. Άρθρ.14. Αι υπάλληλοι Αρχαί εις τας αναφοράς των, (καθώς και οι ιδιώται) εις τας παραστάσεις ή αιτήσεις των προς τας Γραμματείας, θέλουν φυλάττει τους τύπους της υποταγής η προσαγόρευσις είναι: Τα εντός () δέον να θεωρηθώσι κατηργηθέντα δια της παρ.3 άρθρ.20 Ν.Δ.4486/1965 (κατωτ. αριθ. 3). Προς την επί των . . .  Βασιλικήν Γραμματείαν Κάτωθεν της προσαγορεύσεως σημειούται εις το δεξιόν μέρος (κατά την σημειωτικήν HERALDIQUE έννοια της λέξεως) εν συντόμω η περίληψις. Εις δε τας αναφοράς των Αρχών, αν έγειναν κατά προλαβούσαν παραγγελίαν της Γραμματείας, προστίθεται και ο αριθμός της διεκπαιρεώσεως αυτής της παραγγελίας κατά τον εφεξής τρόπον. Επί του . . . αριθμού της διεκπαιρεώσεως αναφορά του . . . αφορώσα τ . . . Η υπογραφή είναι Ευπειθεστατ . . . (υπηρεσία) ή ευπειθέστατος (ΝΝ). Δια τας αναφοράς των δικαστικών λειτουργών βλ. και άρθρ.2 Ν.Δ.4487/1965 (τόμ. 6 σελ. 38,06). 